หุ้นไทยแกร่งปิดเช้าบวก1.72จุด
ดัชนีหุ้นภาคเช้า 22 ต.ค.ปิดที่ 1,309.43 จุด เพิ่มขึ้น 1.72 จุด มูลค่า 10,924.89 ล้านบาท
22 ต.ค. 2555

ดัชนีหุ้นภาคเช้า 22 ต.ค.ปิดที่ 1,309.43 จุด เพิ่มขึ้น 1.72 จุด มูลค่า 10,924.89 ล้านบาท




ดัชนีตลาดหลักทรัพย์แห่งประเทศไทย วันที่ 22 ต.ค. ดิ่งลงตั้งแต่เปิดตลาด โดยลงไปแตะที่ 1,300.80 จุด แต่หลังจากนั้นปรับเพิ่มขึ้นต่อเนื่องจนกระทั่งปิดตลาดภาคเช้าที่ 1,309.43 จุด เพิ่มขึ้น 1.72 จุด หรือ 0.13% มูลค่า 10,924.89 ล้านบาท 
บริษัทหลักทรัพย์ (บล.) เคจีไอ (ประเทศไทย) ระบุว่า ตลาดหุ้นไทยเปิดตัวลดลงเกือบ 10 จุด นั้นเป็นไปในทิศทางเดียวกับตลาดหุ้นทั่วโลกที่ตอบรับข่าวผลประกอบการบริษัทจดทะเบียนในสหรัฐฯ ที่ออกมาต่ำกว่าคาด โดยเฉพาะในหุ้นที่บ่งชี้ถึงการใช้จ่ายบริโภคในสหรัฐฯ เช่น GE และ McDonald 
อย่างไรก็ตาม บล.เคจีไอ (ประเทศไทย) ประเมินแล้วว่า แรงขายจะเป็นระยะสั้นเท่านั้น เนื่องจากภาพใหญ่ของผลประกอบการสหรัฐฯ นั้น จริงๆ แล้วไม่ได้แย่ และล่าสุดมีรายงานว่า 69% ของ บจ.สหรัฐฯ ที่แจ้งงบแล้วนั้นมีกำไรสูงกว่าที่ตลาดคาดการณ์ 
เช่นเดียวกับ บล.ไอร่า ที่ระบุว่า ดัชนีหุ้นไทยวันนี้จะปรับลดลงไม่มาก เนื่องจากปัจจัยในประเทศยังเป็นบวก โดยมีแรงซื้อสุทธิต่อเนื่องของกลุ่มนักลงทุนต่างชาติ ขณะที่ค่าเงินบาทเริ่มอ่อนค่า และการประกาศลดอัตราดอกเบี้ยนโยบาย รวมทั้งการเก็งกาไรในผลการดำเนินงานไตรมาส 3 ของบริษัทจดทะเบียนที่จะทยอยออกมา 
มูลค่าซื้อขาย 5 หลักทรัพย์BBL มูลค่า 901 ล้านบาท ปิดที่ 184.50 บาท -4.00 บาท หรือ -2.12% SCC มูลค่า543 านบาท ปิดที่ 366.00 บาท +6.00 บาท หรือ +1.67%CPALL มูลค่า 413 ล้านบาท ปิดที่ 39.25 บาท +0.50 บาท หรือ +1.29%SCB มูลค่า 410 ล้านบาท ปิดที่ 161.50 บาท +0.50 บาท หรือ +0.31%BLAND มูลค่า 409 ล้านบาท ปิดที่ 1.28 บาท +0.07 บาท หรือ +5.79%